1984 йылда Башҡорт дәүләт медицина институтын ҡыҙыл дипломға тамамлағандан һуң Өфөнөң 21‑се дауаханаһында эшләй башлай, 1985 йылдан алып Күгәрсен районы Мәҡсүт ауыл участка дауаханаһында, 1986—94 йылдарҙа Өфө Хеҙмәт медицина һәм кеше экологияһы ғилми-тикшеренеү институтында эшләй. 1996 йылда терапия буйынса клиник ординатураны тамамлай. 1999 йылда «Комплексная оценка иммунного статуса при язвенной болезни желудка и его коррекция препаратом человеческого иммуноглобулина» темаһына кандидатдыҡ диссертацияһы яҡлай. Шул уҡ йылдан башлап БДМУ‑ның өҫтәлмә профессия белем биреү институтында уҡыта. 2007 йылда медицина фәндәре докторы дәрәжәһенә дәғүә итеп, «Региональные особенности микроэлементного статуса организма человека в развитии тиреоидной и соматической патологии» темаһына диссертация яҡлай.